(NÁVRH)

VYHLÁŠKA

Ministerstva zdravotníctva Slovenskej republiky 


z ... 2026


o minimálnych požiadavkách na materiálno-technické vybavenie vybraných druhov ústavných zdravotníckych zariadení 


	Ministerstvo zdravotníctva Slovenskej republiky podľa § 8 ods. 2 zákona č. 578/2004  Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 23/2025 Z. z. ustanovuje: 

§ 1 

(1) Minimálne požiadavky na materiálno-technické vybavenie vybraných druhov zdravotníckych zariadení ústavnej zdravotnej starostlivosti sú uvedené v prílohe č. 1. 

(2) Táto vyhláška sa nevzťahuje na ústavné zdravotnícke zariadenia, prírodné liečebné kúpele, kúpeľné liečebne a detenčné ústavy v pôsobnosti Ministerstva spravodlivosti Slovenskej republiky, Ministerstva obrany Slovenskej republiky a Ministerstva vnútra Slovenskej republiky. 

§ 2
	
Do 31. decembra 2027 sa minimálne požiadavky na materiálno-technické vybavenie podľa tejto vyhlášky považujú za splnené, aj ak sú splnené podľa osobitného predpisu[footnoteRef:1]) v znení účinnom do 31. decembra 2025. [1:  ) Výnos Ministerstva zdravotníctva Slovenskej republiky č. 09812/2008-OL z 10. septembra 2008 o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení v znení neskorších predpisov.] 



§ 3

Touto vyhláškou sa preberajú právne záväzné akty Európskej únie uvedené v prílohe č.2.
§ 4

Zariadenia ústavnej zdravotnej starostlivosti, ktoré začnú poskytovať zdravotnú starostlivosť po nadobudnutí účinnosti tejto vyhlášky, musia spĺňať tieto minimálne priestorové požiadavky:
a) maximálne dve lôžka na jednej izbe,
b) každá izba musí mať vlastné zariadenie na osobnú hygienu pacienta (umývadlo, sprcha, toaleta), 
c) operačná sála s plochou minimálne 28 m2.

§ 5

Zrušovacie ustanovenie


Zrušuje sa výnos Ministerstva zdravotníctva Slovenskej republiky z 10. septembra 2008 č. 09812/2008-OL o minimálnych požiadavkách na personálne zabezpečenie a materiálno-technické vybavenie jednotlivých druhov zdravotníckych zariadení (oznámenie č. 410/2008 Z. z.) v znení výnosu z 10. decembra 2008 č. 25118/2008-OL (oznámenie č. 576/2008 Z. z.), výnosu z 10. augusta 2009 č. 16480/2009-OL (oznámenie č. 335/2009 Z. z.), výnosu zo 6. apríla 2011 č. 00707-OL-2011 (oznámenie č. 124/2011 Z. z.), výnosu zo 7. decembra 2011 č. 11943-OL-2011 (oznámenie č. 464/2011 Z. z.), výnosu zo 14. decembra 2012 č. 09780-OL-2012 (oznámenie č. 419/2012 Z. z.), výnosu z 2. mája 2014 č. 02395-OL-2014 (oznámenie č. 125/2014 Z. z.), výnosu z 9. decembra 2014 č. 09993-OL-2014 (oznámenie č. 348/2014 Z. z.), opatrenia z 2. decembra 2016 č. S08241-OL-2016 (oznámenie č. 335/2016 Z. z.), opatrenia zo 16. januára 2018 č. 02055-2017-OL (oznámenie č. 23/2018 Z. z.), opatrenia zo 7. júla 2021 č. 13660-2021-OL (oznámenie č. 295/2021 Z. z.), opatrenia zo 16. februára 2022 č. 12433-2022-OL (oznámenie č. 57/2022 Z. z.), opatrenia z 12. augusta 2022 č. S17597-2022-OL (oznámenie č. 290/2022 Z. z.), opatrenia zo 16. januára 2023 č. S08743-2023-OL (oznámenie č. 31/2023 Z. z.) a opatrenia zo 16. septembra 2025 č. č. S18063-2025-OL (oznámenie č. 237/2025 Z. z.).
	
§ 6

	Táto vyhláška nadobúda účinnosť 1. januára 2027. 

	

















